Kalnmuiža (Rumbas pagasts)
Kalnmuiža ir apdzīvota vieta Kuldīgas novada Rumbas pagastā. Izvietojusies Ventas labajā krastā pie Kuldīgas pilsētas robežas. Apdzīvotā vieta izveidojusies pie Kalnmuižas (Amt-Goldingen) muižas centra. 20. gadsimta pirmajā pusē izveidojās par ievērojamu apdzīvoto vietu, kurai 1935. gadā tika piešķirts biezi apdzīvotas vietas (ciema) statuss ar 202 iedzīvotājiem. Lielākā daļa Kalnmuižas pēc kara tika iekļauta Kuldīgas pilsētas teritorijā (Pārventa).